*Referat* af møde i KU Seniorforums bestyrelse tirsdag d. 16.9 kl 15.15-16.30 i Seniorforums lo0kaler på CSS

Til stede: Helle Porsdam (forperson), Peter Harder (næstforperson), Frans Gregersen (sekretær), Ingrid Lund-Andersen, Elisabeth Engberg-Pedersen, Gretty Mirdal og Nini Prætorius. Der var afbud fra Robert Feidenhans’l (kasserer) og Niels Henrik Gregersen

Der var for mødet fastsat følgende dagsorden:

1.Diskussion af Lars Qvortrups kronik i Politiken og KU Seniorforums holdning hertil

2. Orientering om forberedelse af fornyet ansøgning om støtte til KU

3. Mødeplan for efteråret

Ad 1:

Der blev på baggrund af en diskussion om forskelle mht. praksis på de forskellige fakulteter og institutter mht. indholdet af emeritusaftaler, fornyelsestakt og standardisering af samme for alle medarbejdere besluttet, at indlede en undersøgelse af medlemmernes erfaringer med kontrakter. På basis af dette materiale samt Lars Qvortrups kronik om forholdet (som var udsendt på forhånd sammen med reaktioner fra både Niels Henrik Gregersen og Elisabeth Engberg-Pedersen) skulle et mindre udvalg bestående af Elisabeth Engberg-Pedersen, Ingrid Lund-Andersen, Helle Porsdam og Frans Gregersen formulere KU Seniorforums udkast til et forslag som rummer *en fast kerne som efter foreningens mening skal indgå i alle kontrakter*. Der var foreløbig tilslutning til Elisabeth Engberg-Pedersen formulering af denne som følger:

”Aftaler skal fornys hvert 3. år.

Alle der har været fuldtidsansat eller ansat med senioraftale op til pensionering og ikke bliver afskediget af individuelle grunde bortset fra sygdom, kan få en senioraftale hvis de ønsker det, uanset hvilken stillingstype de har været ansat i. Denne aftale indebærer:

1. Bevarelse af KU-mail.
2. Adgang til KB via KU.”

Hertil må komme retten til forhandling om en række individuelle forhold som følger:

”Individuelle aftaler for tidligere ansatte med forskningspligt som ikke har forbrudt sig mod akademisk adfærd og ikke er blevet afskediget af individuelle grunde bortset fra sygdom:

1. Bevarelse af individuel hjemmeside og eventuelle hjemmesider for projekter som den tidligere ansatte har været PI for.
2. Bidrag til KU i form af ledelse af ph.d.- og dr.-forsvar og fagfællebedømmelse af udkast til forskningsansøgninger udfærdiget af nuværende ansatte forskere uden aflønning.
3. KU-computer med adgang til KUnet, S-drev, H-drev og N-drev.
4. Mulighed for aflønnet undervisning, vejledning, eksamination og bedømmelsesarbejde efter aftale.
5. Efter ansøgning: mulighed for dækning af udgifter (inkl. forsikring) til deltagelse i konferencer og forskningsmøder.
6. Efter ansøgning: mulighed for dækning af udgifter til Open Access-publicering.
7. Efter ansøgning: mulighed for husning af projekter.”

Listen kan blive suppleret, og det kan også være nogle af de under individuelle forhold oplistede punkter i stedet skal indgå i minimalkontrakten; det må diskuteres i det nedsatte udvalg når der er indkommet materiale fra medlemmerne til det. Forslaget fra underudvalget skal diskuteres først i bestyrelsen og derefter – efter planen – ved det første møde i 2026. Helle Porsdam lagde vægt på at muligheden for at få støtte fra KU til at søge og efterfølgende få forskningsbevilling administreret af KU skulle prioriteres højt. Det sidste vil nok kræve en egentlig (gen)ansættelse.

Ad 2:

Kasserer Robert Feidenhans’l og sekretær Frans Gregersen havde haft et forberedende møde og der diskuteret foreningens nøgletal. Foreningen kan så nogenlunde dække fortæringen ved møderne (ost, brød og rødvin/hvidvin) ved de indkomne kontingenter. Vi må sigte på at skære noget ned på osteforsyningen (så det bliver for maksimalt 2.000 kr pr gang) og også på vinforsyningen (så den mængde vi har og får leveret i forbindelse med første møde, varer længere).

Dette giver et (for) lille træk på det tilskud vi har fået fra KU. Tilskuddet er på 54.000 pr år. Det skal dække IT-drift (hjemmesiden dvs. intern overførsel til NORS, KU), seminarmiddagen, diverse forsikringer og vingaverne til udefrakommende samt eventuelle rejseudgifter til inviterede gæster.

Indkøb af en printer med tilknyttet abonnement skal betales af Collstrop-bevillingen.

På denne baggrund havde de to nævnte indstillet til forperson og næstforperson at foreningen i første omgang v. sekretæren sendte et uformelt brev til rektor for at spørge om proceduren i forbindelse med en fornyelse af bevillingen. Der var tilslutning hertil og, det vil derfor snarest ske.

Ad 3:

Mødeplanen for **efteråret 25** ser således ud:

*Onsdagsmøder:*

September: Lene Juel Rasmussen med Maria Kristiansen som diskutant: Aldringsforskning: Hvad er det og hvad kan det være?

Oktober: Isak Winkel Holm med Jørgen Peder Steffensen som diskutant: Kierkegaard og klimakatastrofen

November: Niels Kærgård med Ralf Hemmingsen som diskutant: Fremtidens universiteter

*Torsdagsfrokoster:*

September: Nini Prætorius

Oktober: Per Øhrgaard

November: ingen torsdagsfrokost men Niels Bohr Open Society symposium

December: Hans Henrik Bruun, julefrokost på deltagernes egen regning.

Mødeplanen for **foråret 2026** planlagdes som følger:

*Onsdagsmøder:*

Februar: Lars Qvortrup om emerituskontrakt med fremlæggelse af KU Seniorforums forslag til KUs standardkontrakt (Frans Gregersen tager kontakt til Qvortrup).

Marts: Susanne Knøchel med Frida Hastrup som diskutant: Fremtidens fødevarer (Helle Porsdam taler med de nævnte).

April: Lene Koch: Fredning mellem turisme og videnskab (Frans Gregersen tager kontakt); eller et møde baseret på bogen: *Geriatric Peace* af Mark L. Haas

*Sprogpolitisk høring* finder sted d. 18. marts.

*Årsmøde*: Endnu ikke planlagt; muligvis Lene Koch om fredning mellem turisme og videnskab (afhænger af ovenfor);

Peter Harder taler med Ulla Wewer og Elisabeth Engberg-Pedersen om ideen om at KU Seniorforum skulle fejre hverdagens helte (lektorerne som gruppe). Hvordan kan dette virkeliggøres i mødeform?

*Torsdagsfrokoster:*

Februar: Christian Kock

Marts: Niels Bindslev

April: Lene Koch

**Efteråret 2026**: Planer/forslag

Eske Willerslev og Kirsten Hastrup i samtale om racebegrebet

Anders Engberg-Pedersen om Nordic Humanities Centre

Jørgen Delman om Modmagt i Kina, oppositionens ansigter

Næste møde i bestyrelsen bliver d. 25. september kl. 16.00.

Frans 16.9.2025